cyanic-selkie/wikianc huggingface dataset:
সলুম্বর
জনসংখ্যার উপাত্ত
এই শহরের জনসংখ্যার ১৩% হল ৬ বছর বা তার কম বয়সী।
ভোপা
ভোপা জনগণ হলেন ভারতের রাজস্থান রাজ্যের লোকদেবতার পুরোহিত-গায়ক। ফাঁড় ( রাজস্থানী ভাষায় পাড়) নামে পরিচিত একটি স্ক্রোলের সামনে অভিনয় করে যা লোকদেবতার বিবরণ এবং পোর্টেবল মন্দির হিসাবে পর্বগুলি চিত্রিত করে। ভোপারা এই ফাঁড়টি ঐতিহ্যবাহীভাবে বহন করে এবং গ্রামাঞ্চলে অসুস্থতা ও দুর্ভাগ্যের সময় তাদের লোকালয়ে অনুষ্ঠানের জন্য আমন্ত্রণ জানায়। ফাঁড়গুলো রোল করে রাখা হয়। কোন গ্রামে বা শহরে পৌঁছনোর পর, ভোপারা খুব শীঘ্রই সন্ধ্যার পর উপযুক্ত পাবলিক স্থানে ফাঁড়গুলি সোজা করে রাখে। পারফরম্যান্সটি সারা রাত জুড়ে চলে এবং ভোরে শেষ হয়
ভোপাদেরফাঁড ভ্যাকনোস (পারফরম্যান্স)
ভোপারা গুর্জার, রাজপুত এবং নায়ক সহ বিভিন্ন জাতের হয়ে থাকে। জাগরণের (রাত জেগে) সময় লোক দেবদেবীর মহাকাব্য বর্ণনা ক্রা হয়। এই রাত জাগার মাধ্যমে লোক দেবতাদের জাগানো হয়। ফাড় ভ্যাকনো (পারফরম্যান্স) অনুসারে যে অনুক্রমটি অনুসরণ করা হয়েছে তা নীচে সংক্ষিপ্ত করা যেতে পারে:
দেবনারায়ণের ভোপা
দেবতা দেবনারায়ণের তিন ধরনের হয় যথা মন্দির ভোপা, জামাত ভোপা এবং পার ভোপা। দেবতা দেবনারায়নের জামাত ভোপা কেবল গুর্জার সম্প্রদায়েরই হতে পারে, কারণ জামাত দেবজী সম্প্রদায়ের সাথে সম্পর্কিত, তবে পার ভোপা এবং মন্দির ভোপা গুর্জার, রাজপুত, কুম্ভার এবং বালাইসসহ বিভিন্ন বর্ণের অন্তর্গত। পারফরম্যান্সের সময়, একটি যন্তরে (এক ধরনের বীনা লাউ বা কাঠের দুটি অনুরণনকারীর সঙ্গে) গান সংসর্গে গাওয়া হয়। সাধারণত দুইজন ভোপা রয়েছে যারা মহাকাব্যটি আবৃত্তি করে, একটি হলেন প্রধান ভোপা, পাটভি এবং অন্যটি তাঁর সহকারী, দিয়ালা । পাটভী ভোপা  যখন মহাকাব্যের একটি নির্দিষ্ট পর্ব গায়, দিয়ালা ভোপা একটি তেল প্রদীপ জ্বালায় এবং ফাড়ের নির্দিষ্ট অংশটি আলোকিত করে, যেখানে নির্দিষ্ট পর্বটি গাওয়া হচ্ছে তা চিত্রিত করা হয়েছে। তিনিও পর্বের কিছু অংশ গেয়ে থাকেন।
সাইপ্রাসের ভাষা
গ্রিক ভাষা ও তুর্কি ভাষা যথাক্রমে সাইপ্রাসের গ্রিক- এবং তুর্কি-অধ্যুষিত অংশের সরকারি ভাষা। এর মধ্যে গ্রিক ভাষাতে সাইপ্রাসের প্রায় চার-পঞ্চমাংশ লোক এবং তুর্কি ভাষাতে প্রায় এক-পঞ্চমাংশ লোক কথা বলেন। এছাড়া আরবি ভাষা, আর্মেনীয় ভাষা এবং সিরীয় ভাষার প্রতিটিতে বেশ কয়েক হাজার লোক কথা বলেন। আন্তর্জাতিক বাণিজ্যে এবং পর্যটন শিল্পে ইংরেজি ভাষা ব্যবহার করা হয়।
মুক্ত ভালোবাসা
মুক্ত ভালোবাসা হচ্ছে একটি সামাজিক আন্দোলন যার মূল প্রতিপাদ্য বিষয় হল নারীপুরুষের প্রেম-ভালোবাসা এবং যৌনতা থেকে পরিবার, সমাজ এবং রাষ্ট্রের হস্তক্ষেপ রহিতকরণ।
নীতিসমূহ
মুক্ত ভালবাসার অধিকাংশ নীতিই উদারনীতিবাদের মূল ভাবধারাকে সমর্থন করে। মুক্ত ভালবাসা আন্দোলন ব্যক্তির ব্যক্তিগত জীবন হতে রাষ্ট্র ও ধর্মের হস্তক্ষেপ হতে স্বাধীনতা চায়। এই আন্দোলন সকল প্রাপ্ত বয়স্ক মানুষের মধ্যে সকল প্রকার আবেগময় ও যৌন সম্পর্কে তৃতীয় পক্ষের সম্মান ও শ্রদ্ধা আশা করে। শুধু তাই না, কিছু মুক্ত ভালবাসা বিষয়ক লেখায় বলা হয়েছে, রাষ্ট্রীয় আইনি বাঁধা ছাড়াই যৌন সম্পর্ক স্থাপনের অধিকার সকল নারী ও পুরুষের আছে।
নারীবাদের সঙ্গে সম্পর্ক
এই নীতিতে পুরুষতন্ত্রবাদের ঘোর বিরোধিতা করা হয় কারণ পুরুষতন্ত্রবাদ নারী ও পুরুষের বন্ধুত্ব সমর্থন করেনা। পুরুষতন্ত্রবাদী নীতিতে নারীদের অভিভাবক তাদের পছন্দ মত এক আয়-রোজগারওয়ালা পুরুষের সঙ্গে বিয়ে দেয়, এবং নারীরা সেখানে বাচ্চা জন্ম দেয়, সংসার করে এবং রক্ষণশীল পারিবারিক রীতিনীতি মেনে চলে যা নারীদের স্বাধীনতা এবং সুস্থ সমাজ বিকাশের পথে অন্তরায়।
বিংশ শতাব্দী থেকে আধুনিক ইউরোপীয় সমাজের তরুণ-তরুণীরা বিয়ে ছাড়াই একত্রবাসের মত পদ্ধতি গ্রহণ করেছে কারণ তারা বিয়েকে একটি পুরুষতন্ত্রবাদী প্রতিষ্ঠান হিসেবে দেখে আসছে।
মোরগ পোলাও
মোরগ পোলাও বাংলাদেশের পুরান ঢাকায় উৎপন্ন একটি ঐতিহ্যবাহী খাবার যা বর্তমানে সমগ্র বাংলাদেশেই খুবই জনপ্রিয়। এটি মূলত পোলাওয়ের একটি বিশেষায়িত পদ যেখানে প্রধানত পোলাওয়ের চাল যেমন: কালিজিরা চাউলের সাথে মুরগির মাংস ব্যবহার করা হয়। মুরগির মাংস ব্যবহার করার কারণে খাবারের এ পদটির নাম হয়েছে মোরগ পোলাও। দম পদ্ধতিতে রান্না করা হয় বলে রান্নার সমস্ত উপকরণের বর্ণ-স্বাদ পোলাও এবং মোরগের ভিতর ঢুকে যায়। মোরগ পোলাও হলো পোলাও এর একটি ঢাকাইয়া সংস্করণ।
উপকরণ
মোরগ পোলাও তৈরি করতে নিম্নোক্ত উপাদানসমূহ প্রয়োজন হয়:
প্রস্তুত প্রণালী
মোরগের মাংস টুকরা করে কেটে ধুয়ে নেয়া হয়। পোলাও এর চাল ধুয়ে পানি ঝরিয়ে নিতে হয়। হাড়িতে তেল গরম করে পেয়াজ কুচি ভেজে বেরেস্তা করে তুলে রেখে ওই তেলে এলাচ দারুচিনি তেজপাতা পেয়াজবাটা দেয়া হয়। কয়েক মিনিট পর আদা, রসুন, ধনে ও মরিচ গুঁড়া দিয়ে লবণ দিয়ে এরপর মোরগের কাটা পিস জায়ফল ও জয়ত্রী বাটা দিয়ে ঢেকে দিয়ে ভালোমতো কষাতে হবে। কষানো হয়ে গেলে টকদই দিয়ে মাংস সেদ্ধ করতে হবে। এরপর মাংস সিদ্ধ হয়ে গেলে হাড়ি থেকে মাংসগুলো আলাদা পাত্রে তুলে রেখে বাকি তেল, মশলাতে ঘি ও চাল দিয়ে কষাতে হবে। চালের দ্বিগুণ গরম পানি দিতে হয়। পোলাও হয়ে এলে মাঝখান থেকে চাল সরিয়ে তুলে রাখা মাংস দিয়ে পাশ থেকে পোলাও তুলে মাংস ঢেকে দিন। বেরেস্তা, মাওয়া, চিনি, কেওড়া জল, কাঁচামরিচ এবং বাদাম কুচি ছিটিয়ে দমে রেখে দিতে হবে ১/২ ঘণ্টা। এভাবেই তৈরি করা হয় মোরগ পোলাও।
পরিবেশন
গরম গরম মোরগ পোলাও এর সাথে সেদ্ধ ডিম, এবং গোল করে কাটা পেয়াজ, শসা, গাজর ও ধনেপাতা কুচি দিয়ে এর সাথে পানীয় হিসেবে বোরহানী বা লাচ্ছি কিংবা মাঠার সাথে পরিবেশন করা হয়।
প্রেম যিহোশূয়
প্রেম যিহোশূয় (জোশুয়া) (হিন্দি: प्रेम जोशुआ) একজন জার্মান-ভারতীয় সঙ্গীতশিল্পী, ১৯৯১ সাল থেকে এখন পর্যন্ত তিনি সঙ্গীত চর্চা করছেন।
১৯৫৮ সালে জার্মানিতে জন্মগ্রহণকারী, যিহোশূয় পাঁচ বছর বয়সে বাঁশি শিখেছিলেন এবং বিভিন্ন স্থানীয় ব্যান্ডের জন্য বাঁশি এবং স্যাক্সোফোন বাজিয়েছিলেন। ১৮ বছর বয়সে, তিনি বিভিন্ন উন্মুক্ত স্থানে পল্লী সঙ্গীত, দেশীয় লোকসংগীত অধ্যয়ন করতে ভারতে ভ্রমণ করেন। জোশুয়া নামটি ছিল তার বাবা-মা প্রদত্ত। পরে তিনি প্রেমের সারাংশ মনে করিয়ে দেওয়ার জন্য এটির সাথে প্রেম যুক্ত করেছিলেন, পারিবারিক নামটি বাদ দিয়েছিলেন।
ভারতে পৌঁছে যিহোশূয় ওস্তাদ উসমান খানের কাছে সেতার বাজানো শেখেন। ওশো তাকে এবং তার সঙ্গীতকে অনুপ্রাণিত করেছিলেন। তার ওয়েবসাইট বলে যে "দীর্ঘ সাদা দাড়ি, সমুদ্রের মতো গভীর চোখ এবং হাস্যরসের তীব্র অনুভূতির এই লোকটির উপস্থিতিতে তিনি 'অভ্যন্তরীণ সঙ্গীত' - নীরবতার শিল্পের সংস্পর্শে এসেছিলেন। এটি সত্যিই বাড়ি ফেরার মত একটি অভিজ্ঞতা!"
তার পুরো কর্মজীবনে, তিনি প্রাচ্য এবং পাশ্চাত্যের মিশ্রণ তৈরি করে বিভিন্ন ধরনের সঙ্গীত নিয়ে পরীক্ষা-নিরীক্ষা করেছেন। তিনি অন্যান্য সঙ্গীত প্রযোজকদের সাথেও ব্যাপকভাবে কাজ করেছেন, তার নিজের গানের রিমিক্স তৈরি করেছেন এবং লাউঞ্জ এবং ট্রান্স বিটের সাথে ঐতিহ্যবাহী হিন্দুস্তানি অ্যাকোস্টিক যন্ত্রের সংমিশ্রণ করেছেন। তার সঙ্গীত এশিয়ান আন্ডারগ্রাউন্ড এবং ফিউশন দৃশ্যে প্রচুর অবদান রেখেছে।
১৯৯১ সালে, জোশুয়া কোরা বাদক, রবি এবং ব্রিটিশ সরোদ বাদক চিনমায়া ডানস্টারের সাথে তার প্রথম প্রকল্প "টেরা ইনকগনিটা" চালু করেন, যার সাথে তিনি দুটি অ্যালবাম প্রকাশ করেন। পরবর্তীকালে তিনি চারটি একক অ্যালবাম প্রকাশ করেন এবং "হামসফর" নামে একটি ব্যান্ড গঠন করেন, যার সাথে তিনি একটি অ্যালবাম প্রকাশ করেন। এটি অনুসরণ করে, জোশুয়া ড্রাম এবং বেস, লাউঞ্জ এবং ট্রান্সের মতো ঘরানার সাথে পরীক্ষা শুরু করেন, যদিও এখনও ঐতিহ্যগত হিন্দুস্তানি সঙ্গীতের উপর মনোযোগ দেন।
হামসাফর ব্যান্ডের সদস্য
প্রেম যিহোশূয় — সেতার, বাঁশের বাঁশি, সোপ্রানো স্যাক্সোফোন, কণ্ঠ
সত্যজ্ঞান ফুকুদা — বৈদ্যুতিক খাদ, পারকাশন, ভোকাল
দন্দ্যু দিভিন ও ম্যাস — কীবোর্ড
সুকৃতি সেন — কণ্ঠশিল্পী
হিন্দুস্তানি ভাষা
উর্দু-হিন্দি, হিন্দি-উর্দু বা হিন্দুস্তানি (हिन्दुस्तानी/, আক্ষরিক অর্থে: 'হিন্দুস্তানের') হল ভারত ও পাকিস্তান রাষ্ট্রের অভ্যন্তরীণ সংযোগরক্ষাকারী ভাষা। সাধারণ কথায় উর্দু এবং হিন্দির মিশ্রিত ব্যবহারকে "হিন্দুস্তানি" বলা হয়। এই ভাষার উৎস দিল্লি অঞ্চলের খড়িবোলি উপভাষা; ফার্সি, আরবি, তুর্কি, ও সংস্কৃত ভাষা থেকে প্রচুর শব্দ এই ভাষায় গৃহীত হয়ে একটি বিরাট শব্দভাণ্ডার তৈরি করেছে।  এই ভাষার সরকারি প্রামাণ্য রূপদুটি হল হিন্দি ও উর্দু। যদিও কথ্য হিন্দি ও উর্দুকে পরস্পর থেকে পৃথক করা দুষ্কর। এমনকি দুই ভাষার আদর্শ রূপের ব্যাকরণও অনেকটা সমরূপ। এদের পার্থক্য বোঝা যায় সাহিত্য ও অ্যাকাডেমিক ও ব্যবহারিক শব্দভাণ্ডারের রূপটি থেকে। উর্দু ভাষায় ফার্সি, আরবি ও তুর্কি প্রভাব বেশি; অন্যদিকে হিন্দি ভাষায় সংস্কৃতের প্রভাব অধিক।  ভারত বিভাগের পূর্বাবধি হিন্দুস্তানি, হিন্দি ও উর্দু সমার্থক ছিল। এই ভাষাগুলি এখন কেবলমাত্র হিন্দি অথবা উর্দু নামে পরিচিত। উপমহাদেশের বাইরে বিভিন্ন অঞ্চলের অ-খড়িবোলি উপভাষার হিন্দি ভাষার নামেও ‘হিন্দুস্তানি’ শব্দটি ব্যবহৃত হয়। এগুলির মধ্যে উল্লেখযোগ্য ফিজি হিন্দুস্তানি ও সুরিনাম ও ত্রিনিদাদের ক্যারিবীয় হিন্দুস্তানি।
ইতিহাস
বর্তমান উত্তর ভারতে মধ্য ইন্দো আর্য ভাষার একটি স্থানীয় অপভ্রংশ থেকে ৭ম থেকে ১৩ শতকের মধ্যে বর্তমান হিন্দুস্তানি ভাষার প্রাথমিক রূপের বিকাশ ঘটে। ত্রয়োদশ শতকে উত্তর ভারতের দিল্লী সালতানাত শাসনের সময় আমির খসরু তার রচনাগুলিতে এই ভাষা ব্যবহার করেন (যা সেই সময়ে লিঙ্গুয়া ফ্রাঙ্কা ছিল) এবং একে হিন্দাভি  ( আক্ষরিক অর্থ "হিন্দু বা ভারতীয়দের") নামে আখ্যায়িত করেন। ১৫২৬ সালে দিল্লি সালতানাত (যার মধ্যে বেশ কয়েকটি তুর্কী ও আফগান রাজবংশ ছিল ) মুঘল সাম্রাজ্য দ্বারা প্রতিস্থাপিত হয়।
যদিও মুঘলরা তিমুরিদ (গুরখানি) তুর্ক-মঙ্গোল বংশদ্ভূত ছিল, তারা পারস্যকৃত হয়, এবং বাবরের পর ফারসি ভাষা ধীরে ধীরে মুঘল সাম্রাজ্যের রাজ ভাষা হয়ে ওঠে।  এটি ভারতীয় উপমহাদেশের মধ্য এশিয়ার তুর্কি শাসকদের দ্বারা ফার্সি ভাষার প্রচলন, এবং প্রথম দিকের তুর্ক-আফগান দিল্লি সালতানাতের এই ভাষার পৃষ্ঠপোষকতার অব্যাহত প্রক্রিয়ার একটি অংশ ছিল।
অষ্টাদশ শতকে, মুঘল শাসনের শেষ সময় (যখন সাম্রাজ্যের ও এর সম্ভ্রান্তদের সমাজব্যবস্থায় ভাঙ্গন ধরে), শিক্ষিত উচ্চবিত্ত শ্রেণীর লোকেদের কাছে, বিশেষ করে উত্তর ভারতে খারিবলি ভাষার একটি প্রকরণ লিংগুয়া ফ্রাংকা হিসেবে ফারসির জায়গা দখল করতে থাকে। খারিবলি ভাষা দিল্লির স্থানীয় অপভ্রংশের একটি বংশধর। অবশ্য তখনও ফারসি ভাষা ক্ষুদ্র সময়ের জন্য এর পূর্ব-প্রাধান্য বজায় রাখে। খারিবলি ভাষার সেই প্রকরণটিকেই হিন্দুস্তানি ( "of Hindustan") নামকরণ করা হয়।
সমাজ-রাজনৈতিক কারণগুলোর জন্য, যদিও খারিবলি ভাষার এই প্রকরণে অনেক ফারসি শব্দ ঢুকে যায়, তবুও এটি তখন একটি আভিজাত্য প্রকাশক উপভাষায় পরিণত হয়। এই উপভাষাটি ফার্সি ভাষায় জবান-ই উর্দু-ই মুয়ালা (রাজসভার ভাষা) বা জবান-ই উর্দু (সেনা শিবিরের ভাষা) নামে পরিচিত ছিল (উর্দু শব্দটি আসে তুর্কী শব্দ Ordū (শিবির) থেকে, এটি আবার ইংরেজি শব্দ horde এর সাথেও সম্পর্কিত, মুঘল সেনাদের সাধারণ ভাষা হিসেবে এই উপভাষার উৎপত্তির কারণে এর এই নাম রাখা হয়)। পরবর্তীতে এই ভাষার আরও উচ্চমাত্রায় পারস্যকৃত প্রকরণ তৈরি করা হয় যাকে রেখতা বা "মিশ্রিত" বলা হত।
উন্মেষিত নতুন সাধারণ উপভাষা হিসেবে হিন্দুস্তানি ভাষা প্রচুর পরিমাণে ফারসি, আরবি ও তুর্কী শব্দ গ্রহণ করে। আর মুঘল বিজয়ের সাথে এটি উত্তর ভারতের বেশিরভাগ অঞ্চলেই লিঙ্গুয়া ফ্রাঙ্কা হিসেবে ছড়িয়ে পড়ে। পারসো-এরাবিক লিপিতেই লেখা হোক, আর দেবনাগরী লিপিতেই লেখা হোক, পরবর্তী চার শতক ধরে এটি উত্তর ভারতের প্রাথমিক লিঙ্গুয়া ফ্রাঙ্কা বা সাধারণ ভাষা ছিল (যদিও বিভিন্ন অঞ্চলের ভিত্তিতে তার স্থানীয় ভাষার উপর এর শব্দতালিকা উল্লেখযোগ্য মাত্রায় নির্ভর করত) এবং মুসলিম রাজসভায় এটি ফার্সির পাশাপাশি লিখিত ভাষার মর্যাদা লাভ করে। উত্তরপ্রদেশের শহরগুলো যেমন দিল্লি, লখনউ, আগ্রার কবিদের কেন্দ্র করে এই ভাষার বিকাশ ঘটে।
জন ফ্লেচার হারস্ট তার ১৮৯১ সালে প্রকাশিত হওয়া গ্রন্থে উল্লেখ করেন, হিন্দুস্তানি বা শিবিরের ভাষা বা দিল্লির মুঘল দরবারের ভাষাকে ভাষাবিজ্ঞানীগণ আলাদা ভাষা হিসেবে বিবেচনা করেন না, বরং ফারসি ভাষা মিশ্রিত হিন্দি ভাষার একটি উপভাষা হিসেবে দেখেন। তিনি বলেন, "কিন্তু সবসময়ই আলাদা ভাষা হিসেবেই এর গুরুত্ব ছিল। এটি একাদশ ও দ্বাদশ শতকের মুসলিম শাসনের ভাষাগত ফলাফল, এবন এটি উত্তর ভারতের অনেক হিন্দুদের দ্বারা (গ্রাম্য বাংলা ছাড়া) এবং সারা ভারতের মুসলিম জনগোষ্ঠীর দ্বারা কথিত হয়।
অষ্ঠাদশ শতকের শেষ থেকে ঊনবিংশ শতকে যখন ব্রিটিশরা ভারতীয় উপমহাদেশে উপনিবেশ তৈরি করে, তারা "হিন্দুস্তানি', 'হিন্দি' এবং 'উর্দু' শব্দগুলোকে একই বিষয় বোঝাতে ব্যবহার করত। তারা এটিকে ব্রিটিশ ভারতের প্রশাসনিক ভাষা হিসবে বিকাশ করে, এবং বর্তমান ভারত এবং পাকিস্তানের সরকারি ভাষা হিসেবে একে প্রস্তুত করে দেয়। যদিও স্বাধীনতার পর 'হিন্দুস্তানি' শব্দটির ব্যবহার কমে গেছে, এবং এটি 'হিন্দি', 'উর্দু' বা 'হিন্দি-উর্দু' দ্বারা প্রতিস্থাপিত হয়েছে। আরও সম্প্রতি, 'হিন্দুস্তানি' শব্দটি বলিউড চলচ্চিত্রের চলিত ভাষা হিসেবে ব্যবহৃত হচ্ছে, যা এখন ভারত ও পাকিস্তান উভয় রাষ্ট্রেই জনপ্রিয় এবং একে হিন্দি বা উর্দু কোনভাবেই স্পষ্ট করে চিহ্নিত করা যায় না।
নমুনা পাঠ্য
নিম্নলিখিত হিন্দি এবং উর্দু ভাষাতে মানবাধিকার সনদের প্রথম ধারার নমুনা পাঠ্য:
আনুষ্ঠানিক হিন্দি
উর্দুতেঃ
বাংলায় উচ্চারণঃ
আন্তর্জাতিক ধ্বনিমূলক বর্ণমালায়ঃ
অনুবাদঃ
আনুষ্ঠানিক উর্দু
হিন্দিতেঃ
বাংলায় উচ্চারণঃ
আন্তর্জাতিক ধ্বনিমূলক বর্ণমালায়ঃ
অনুবাদঃ
বাকশিমইল ইউনিয়ন
বাকশিমইল বাংলাদেশের রাজশাহী বিভাগের রাজশাহী জেলার অন্তর্গত মোহনপুর উপজেলার একটি ইউনিয়ন।
আয়তন
বাকশিমইল ইউনিয়নের আয়তন ১১.১১ বর্গ কিলোমিটার।
প্রশাসনিক কাঠামো
বাকশিমইল ইউনিয়ন মোহনপুর উপজেলার আওতাধীন ৫ নং ইউনিয়ন পরিষদ। এ ইউনিয়নের প্রশাসনিক কার্যক্রম মোহনপুর থানার আওতাধীন। এটি জাতীয় সংসদের ৫৪নং নির্বাচনী এলাকা রাজশাহী এর অংশ। ইউনিয়নটিতে ২৭ টি গ্রাম আছে।
জনসংখ্যার উপাত্ত
২০১১ সালের আদমশুমারি অনুযায়ী বাকশিমইল ইউনিয়নের মোট জনসংখ্যা ২৮৮২৮ জন। এর মধ্যে পুরুষ ১৪৪৩০ জন এবং মহিলা ১৪৩৯৮ জন। এ ইউনিয়নে ৬৪০৫ টি বাড়ি আছে।
সংবাদপত্র
অনলাইন নিউজ পোর্টাল যেমন - সত্যের সকাল ডটকম (sottersokal.com), দ্য ক্যাম্পাস (thecampus24.com) রয়েছে।
রোগন জোশ
রোগন জোশ (কাশ্মীরি: [roːɡan dʒoːʃ]) এছাড়াও আরও বানান রোঘান জোশ বা রোগন গোশত, এটি কাশ্মীর থেকে উদ্ভূত একটি সুগন্ধযুক্ত তরকারি মাংসের পদ।
এটি লাল মাংস দিয়ে তৈরি করা হয় —ঐতিহ্যগতভাবে ভেড়া, মাটন বা ছাগলের মাংস — এবং প্রাথমিকভাবে অ্যালকানেট ফুল (বা মূল) ও কাশ্মীরি মরিচ দিয়ে রঙিন ও স্বাদযুক্ত। এটি কাশ্মীরি রন্ধন প্রণালীর স্বাক্ষর রাখা অন্যতম প্রস্তুতপ্রণালী।
ব্যুৎপত্তি
নামের উৎপত্তি নিয়ে বেশ কয়েকটি ধারণা রয়েছে। ফার্সি ও হিন্দিতে রোঘানের অর্থ "বিশুদ্ধ মাখন" বা "তেল", অন্যদিকে জুস (বিকল্পভাবে রোমানীকৃত জোশ) অর্থ "ভাপে সিদ্ধ করা" ও চূড়ান্তভাবে জুসিদান ক্রিয়াপদ থেকে এসেছে যার অর্থ "সিদ্ধ করা"। এই সংজ্ঞা অনুযায়ী রোগন জোশ এর অর্থ "ঘি-তে ভাজা" হতে পারে।
প্রস্তুতি
রোগন জোশে ভেড়ার মাংসের টুকরো বা মাটনের টুকরো থাকে যার স্বাদে রসুন, আদা ও সুগন্ধযুক্ত মশলা (লবঙ্গ, তেজপাতা, এলাচ ও দারুচিনি) এবং কিছু সংস্করণে পেঁয়াজ বা দই যুক্ত করা হয়। প্রাথমিক ভাপে সিদ্ধ করার পর দমপোখতক ধীরগতির রান্নার কৌশল ব্যবহার করে পদটির রান্না শেষ করা যেতে পারে। এর বৈশিষ্ট্যযুক্ত গভীর লাল রঙটি ঐতিহ্যগতভাবে শুকনো ফুল বা আলকান্না টিনক্টোরিয়া (রতন জট) এর মূল থেকে এবং প্রচুর পরিমাণে শুকনো কাশ্মীরি মরিচ (লাল মরিচ) থেকে উপনীত হয়। এই মরিচগুলি, যার স্বাদ প্যাপরিকার মতো, ভারতীয় রন্ধনশৈলীর সাধারণ শুকনো লাল মরিচের তুলনায় যথেষ্ট মৃদু স্বাদের। প্রস্তুতপ্রণালীর মশলা তাপের চেয়ে সুগন্ধের উপর জোর দেয়। জাফরানও কিছু ঐতিহ্যবাহী প্রস্তুতপ্রণালীর অংশ।
ডন নাম্বার ওয়ান
ডন নাম্বার ওয়ান বদিউল আলম খোকন পরিচালিত ২০১২ সালের বাংলাদেশী রোম্যান্টিক অ্যাকশন চলচ্চিত্র। ছবিটির কাহিনী রাঘব লরেন্স পরিচালিত ও আক্কেনেনি নাগার্জুনা অভিনীত তেলুগু ভাষার অ্যাকশন চলচ্চিত্র ডন এর পুনঃনির্মাণ। একই গল্প থেকে পরিচালক জুটি শাহিন-সুমন পূর্বে ২০০৯ সালে অংক চলচ্চিত্র নির্মাণ করেছিলেন। পূর্ব নির্মিত চলচ্চিত্র অবলম্বনে এই ছবিটির কাহিনী ও সংলাপ লিখেছেন কমল সরকার এবং চিত্রনাট্য লিখেছেন বদিউল আলম খোকন। এতে প্রধান চরিত্রে অভিনয় করেছেন শাকিব খান ও সাহারা।
ছবিটি ২০১২ সালের ২৭ অক্টোবর ঈদুল আযহায় বাংলাদেশে মুক্তি পায়। ছবিটি ব্যবসায়িকভাবে সুপারহিট হয়। এই চলচ্চিত্রে অভিনয়ের জন্য শাকিব খান ১৫তম মেরিল-প্রথম আলো পুরস্কারে তারকা জরিপে শ্রেষ্ঠ চলচ্চিত্র অভিনেতা বিভাগে পুরস্কৃত হন।
কাহিনী সংক্ষেপ
শহরের স্বঘোষিত 'ডন নাম্বার ওয়ান' কিং মাদক আর পেশাদার খুনিদের বিরুদ্ধে প্রতিরোধ গড়ে তুলে। অপরাধ জগতের সকলেই তাকে ভয় করে। হঠাৎ এই শহরের দিকে নজর আন্তর্জাতিক অঙ্গনের এক মাফিয়ার। সে ডনের সাথে এক হয়ে অপরাধ জগতে তার সাম্রাজ্য বিস্তার করতে চায়। কিন্তু ডন তার শহরকে মাদকে ডুবে যেতে দিতে চায় না। শুরু হয় তাদের মধ্যে দ্বন্দ্ব।
সঙ্গীত
চলচ্চিত্রটির গানের সুর ও আবহ সঙ্গীত পরিচালনা করেছেন শওকত আলী ইমন।
দৈনিক অসম
দ্য আসাম ট্রিবিউন পাবলিশার্স হচ্ছে সংবাদপত্রটির প্রকাশক। মুদ্রিত সংবাদপত্রটির আকার ১৪ পাতা। পাতা অনুযায়ী সংবাদ বিভিন্ন প্রকারে শ্রেণীকরণ করা হয়। এই সংবাদপত্রের ইণ্টারনেট সংস্করণ রয়েছে।
ইউসুফ (দ্ব্যর্থতা নিরসন)
ইউসুফ ইহুদি, খ্রিস্ট, এবং ইসলাম ধর্মে স্বীকৃত একজন পয়গম্বর।
ইউসুফ দ্বারা আরও বোঝানো হতে পারে:
কেদাহ
কেদাহ মালয়েশিয়ার একটি রাজ্য। ইহার মোট আয়তন ৯০০০km² এবং এটি দুটি ভাগ দারা বিভক্ত, একটি মূল ভূ-খন্ড এবং আরেকটি লংকাওয়ে। এই রাজ্যর রাজধানী আলোর সেতার।
আধুনিক স্ট্যান্ডার্ড তিব্বতি ব্যাকরণ
তিব্বতি ব্যাকরণ একটি চীন-তিব্বতি ভাষা লাসা তিব্বতি এর রূপবিদ্যা, বাক্য গঠন এবং অন্যান্য ব্যাকরণগত বৈশিষ্ট্য বর্ণনা করে। স্ট্যান্ডার্ড তিব্বতি হল শ্রেণীকরণ বিদ্যানুযায়ী একটি ইরগেটিভ-নিরঙ্কুশ ভাষা । বিশেষ্যগুলি সাধারণত ব্যাকরণগত সংখ্যার জন্য চিহ্নিত করা হয় না, তবে কারকের ক্ষেত্রে চিহ্নিত করা হয়। বিশেষণগুলি কখনই চিহ্নিত করা হয় না এবং বিশেষ্যের পরে উপস্থিত হয়। ডেমনস্ট্রেটিভরা এছাড়াও বিশেষ্যের পরে আসে কিন্তু এই সংখ্যার জন্য চিহ্নিত করা হয়. রূপবিদ্যার পরিপ্রেক্ষিতে ক্রিয়াপদগুলি সম্ভবত তিব্বতি ব্যাকরণের সবচেয়ে জটিল অংশ। এখানে বর্ণিত উপভাষা হল মধ্য তিব্বতের, বিশেষ করে লাসা এবং আশেপাশের এলাকার কথ্য ভাষা, কিন্তু ব্যবহৃত বানানটি ধ্রুপদী তিব্বতি প্রতিফলিত করে, কথ্য উচ্চারণ নয়।
বিশেষ্য এবং কারক
তিব্বতি বিশেষ্য লিঙ্গ বা বচনের জন্য চিহ্নিত হয় না।
আভিধানিক অর্থ দ্বারাই মূলত লিঙ্গ বোঝা যায়, উদাহরণস্বরূপ বলা যায়-  কথার অর্থ হল চমরী গাই(পুং) আবার তিব্বতি : འབྲི  কথার অর্থ হল চমরী গাই(স্ত্রী)৷ যে বিশেষ্যগুলি মানুষ বা কোনো সজীব বস্তুকে বোঝায় বহু ক্ষেত্রেই তাদের লিঙ্গ নিরধারণে অনুসর্গের ব্যবহার হয়। সাধারণত  অথবা  দ্বারা পুরুষ এবং  অথবা  দ্বারা স্ত্রী বোঝানো হয়।
লিখিত তিব্বতির বিশেষ্য কখনো নিশ্চয়তাকে চিহ্নিত করে না, কারণ তাহলে তিব্বতি ভাষায় তার কোনো অর্থই দাঁড়াবে না৷
তিব্বতি বিশেষ্য কারক দ্বারা চিহ্নিত হয়। তিব্বতিতে মোট ৬টি কারক বর্তমান৷ যথা-
১.নিরঙ্কুশ কারক
২.এজেন্টিভ কারক
৩.সম্বন্ধ পদ
৪.অপাদান কারক
৫.সঙ্গী কারক
৬.বিধেয় কারক
নিরঙ্কুশ কারক
নিরঙ্কুশ কারক হল বিশেষ্যের একটি অচিহ্নিত রূপ যা অকর্মক ক্রিয়ার উদ্দেশ্য এবং সকৰ্মক ক্রিয়ার বিধেয় অথবা কোনো আবেগের অভিজ্ঞক রূপে কাজ করে।
সম্বন্ধ পদ
সম্বন্ধ পদ কোনো বস্তু বা প্রাণীর উপর অধিকারকে বোঝায়। তিব্বতি সম্বন্ধ কারককে বাংলায় "এর" বা "র" বলা যেতে পারে। সম্বন্ধ পদীয় অনুসর্গ মূলত শব্দের শেষ বর্ণের উপর নির্ভর করে।
ཆོས་ཀྱི་ འཁོར་ལོ
chos-kyi 'khor-lo
ধর্মের চাকা
ལུག་གི་ པགས་པ
lug-gi pags-pa
ভেড়ার চামড়া
সম্বন্ধ পদ সম্বন্ধী বাক্যখন্ড তৈরীতে সহায়তা করে।যেমন-
deb nang-la yod-pai par
book inside-OBL is-GEN photo
"ছবিটা বইয়ের মধ্যে আছে"
এজেন্টিভ কারক
তিব্বতি ভাষায় সম্বন্ধ পদের সাথে ས་ <-s> যোগ করে এজেন্টিভ কারক পাওয়া যায়। সম্বন্ধ পদের মতই- এজেন্টিভ কারক মূলত এরগেটিভ বা করণ কারকের কাজ করে থাকে। এই প্রকার কারক উদ্দেশ্য, এজেন্ট অথবা সকৰ্মক ক্রিয়ার সম্পাদক, "মানসিক" বা "মৌখিক" ক্রিয়ার এজেন্ট এবং সংবেদনের উপলব্ধকে দেখা যায়।
অপাদান কারক
অপাদান কারক-এর অনুসর্গ রূপে সর্বদাই ནས་  ব্যবহৃত হয়। এটি বিশেষ্য পদের থেকে দূরে যাওয়াকে বোঝায়৷ এজেন্টিভ কারকের মতই অপাদান কারকও অনেক সময় এরগেটিভ কারকের মত কাজ করে থাকে এবং কোনো ক্রিয়ার সম্পাদকের সাথে বসে।
সঙ্গী কারক
সঙ্গী কারকের কারক-অনুসর্গ হিসেবে དང་  ব্যবহৃত হয়, যাকে বাংলাতে এবং, সঙ্গে, বিরুদ্ধে ইত্যাদি নানাভাবে প্রকাশ করা যেতে পারে (যদিও কিছু ক্ষেত্রে অন্য কোনো শব্দ দিয়ে একে অনুবাদ করা যায় না)৷ এই কারকের ব্যবহারের পর একটি পূৰ্ণচ্ছেদ (།) ব্যবহৃত হয় যেমন -
པཱ་ལགས་དང་། ཨ་ཁུ་དང་། ཨ་ནེ།
paa-lags-dang, a-khu-dang, a-ne
father-ass uncle-ass aunt
"বাবা এবং কাকু এবং কাকি"
কিন্তু এটি বহুবচনের সাথে যুক্ত হবে না। যেমন -
བུ་དང་ བུ་མོ་ཚོར་ ལག་རྟགས་ སྦྲུས་པ་ཡོད།
bu-dang bu-mo-tsho-r lag-rtags sbrus-pa-yod
boy-ASS boy-FEM-PL-DAT present give-PAST-be:EX-EGO
"(তারা) ছেলে ও মেয়েদের উপহার গুলি দিলেন"
বিধেয় কারক
তিব্বতিতে বিধেয় কারক একই সঙ্গে সম্প্রদান কারক এবং অধিকরণ কারক-এর কাজ করে। সম্প্রদান কারক অপ্রধান উদ্দেশ্যের কাজ করে এবং একে "জন্য" হিসেবে চিহ্নিত করা যেতে পারে। অধিকরণ কারক কোনো কিছুর অবস্থান চিহ্নিত করে।
এই কারকের দুটি অনুসর্গ রয়েছে, যথা- -ར་ এর ব্যবহার খুবই কম হয়। একমাত্র ব্যক্তিবাচক সর্বনাম এবং কিছু বিশেষণের পর এটি ব্যবহৃত হয়।
ব্যক্তিবাচক সর্বনাম
তিব্বতি সর্বনামগুলি মূলত তিনটি থেকে একটি রেজিস্টার এবং তিনটি বচন (এক,দ্বি এবং বহুবচন) যুক্ত হয়।
নিদের্শক সর্বনাম
নিদেৰ্শক সর্বনাম এই ভাষায় মূলত তিন প্রকার হয় যথা-
১.সমীপ্যবাচক: འདི་ <'di> ("এই", মূলত উত্তম পুরুষের নিকটে থাকা বস্তু)৷
২.মধ্যবাচক: ད་ <de> ("সেই" অর্থাৎ মধ্যম পুরুষের নিকটে থাকা বস্তু)৷
৩.দূরত্ববাচক: ཕ་གི་ <pha-gi> ("ওই" অর্থাৎ উভয়ের থেকে দূরে থাকা বস্তু)৷
ལོ་དེ་ <lo-de> "সেই(ওই) বছর" (অতীত বা ভবিষ্যৎকাল) অপর পক্ষে ཕ་གི་ <pha-gi> দ্বারা কেবল মাত্র দূরত্বই বোঝায়৷ এই তিনটি নিদেৰ্শক সর্বনামের সাথে তির্যক কারক-অনুসর্গ (ར) যুক্ত হয়ে তিনপ্রকারের ক্রিয়াবিশেষণ নির্মান করে৷ যথা-
তথ্যসূত্র
<section begin="list-of-glossing-abbreviations"/> ESS:essential ASSERT:assertive REV:revelatory EGO:egophoric TEST:testimonial <section end="list-of-glossing-abbreviations"/>
রূহ আফজা
রূহ আফজা (रूह अफ़ज़ा ; ) একটি ঘনীভূত স্কোয়াশ। এটি উত্তর প্রদেশের গাজিয়াবাদের নাকি কর্তৃক ১৯০৬ সালে এটির উপাদান প্রণীত হয়। এটি যাত্রা শুরু করে পুরাতন দিল্লি থেকে। বর্তমানে হামদর্দ (ওয়াক্‌ফ) ল্যাবরেটরীজের বাংলাদেশ, ভারত ও পাকিস্তান শাখা এটি উৎপাদন করে থাকে। এটি রমযান মাসে ইফতারের সময় উপমহাদেশের বহু মুসলমান পানীয় হিসেবে খেয়ে থাকেন। এটি সিরাপ আকারে বিক্রি হলেও পানি বা দুধ এবং বরফ ইত্যাদির সংমিশ্রণে  সরবত বানিয়ে ইফতারের সময় খাওয়া হয়ে থাকে।
ইতিহাস
১৯০৬ সালে ইউনানি চিকিৎসক হাকিম হাফিজ আব্দুল মজিদ পুরাতন দিল্লিতে তার চিকিৎসালয় স্থাপন করে। পরের বছর তিনি রূহ আফজা বাজারে আনেন। ১৯৪৭ সালে দেশভাগের পর তার বড় ছেলে ভারত থেকে গেলেও ছোট ছেলে পাকিস্তান চলে যায় এবং সেখানে করাচিতে দুই রুম নিয়ে স্বতন্ত্র হামদর্দ (ওয়াক্‌ফ) ল্যাবরেটরীজ চালু করে।
২০১০ সালে শেফ নিতা মেহতা রূহ আফজার বাণিজ্যিক প্রচারণায় অংশ নেন।
উপাদান
রূহ আফজা সিরাপের উপাদানসমূহ হল:
অতিরিক্ত
রূহ আফজা সিরাপ ঠাণ্ডা দুধ ও বরফের সংমিশ্রণে খাওয়া হয়ে থাকে। রূহ আফজা সাধারণত রমযান মাসে দিনশেষে রোযা ভাঙার পর ইফতারের সময় সরবত বানিয়ে খাওয়া হয়ে থাকে। রূহ আফজার মিশ্রণকে পানির সাথে মেশানো হলে তা সরবতের রূপ নেয়। রূহ আফজা সিরাপ প্রায়ই কুলফি আইসক্রিম ও সেমাইয়ের সাথে মিশিয়ে ফালুদা তৈরিতে ব্যবহার করা হয়।
সমালোচনা
বিভ্রান্তিকর বিজ্ঞাপন প্রচারের অভিযোগে বিশুদ্ধ খাদ্য আদালতের নিরাপদ খাদ্য পরিদর্শক মোহা. কামরুল হাসান ৩০ মে ২০১৮ সালে রূহ আফজার বিপণন প্রতিষ্ঠান হামদর্দের বিরুদ্ধে মামলা দায়ের করেন। এতে বলা হয় ‘৩৫ ফলের রস দিয়ে তৈরি রূহ আফজা’ এমন তথ্য দিয়ে যে বিজ্ঞাপনে প্রচার করা হয় তা সঠিক নয়। মামলার প্রেক্ষিতে একই বছরের ১২ জুন বিশুদ্ধ খাদ্য আদালত ১-এর বিচারক এএফএম মারুফ চৌধুরী বিভ্রান্তিকর বিজ্ঞাপন প্রচারের দায়ে হামদর্দকে চার লাখ টাকা জরিমানা করেন।
বল্লা করোনেশন উচ্চ বিদ্যালয়
বল্লা করোনেশন উচ্চ বিদ্যালয় বাংলাদেশের টাঙ্গাইল জেলার একটি সরাকারি বিদ্যালয়। এটি ১৯১১ সালে স্থাপিত হয়। এই অঞ্চলে বল্লা করোনেশন উচ্চ বিদ্যালয় একটি ঐতিহ্যবাহী শিক্ষা প্রতিষ্ঠান হিসেবে পরিচিত।
ইতিহাস
ব্রিটিশ সম্রাট পঞ্চম জর্জ ১৯১১ সালে তার সিংহাসন ত্যাগ করেন। এরপর ষষ্ঠ জর্জ সেই সিংহাসনে আরোহণ করেন। এই সময় সাম্রাজ্যব্যাপী ষষ্ঠ জর্জ এর অভিষেক অনুষ্ঠিত হয়। অভিষেক অনুষ্ঠানটি স্মরণীয় রাখার জন্য এলাকায় শিক্ষা বিস্তারের লক্ষ্যে বিশিষ্ট ধনাঢ্য ব্যবসায়ী ও সমাজকর্মী বাবু নবীন চন্দ্র সাহা ১৯১১ সালে বিদ্যালয়টি প্রতিষ্ঠা করেন।
সেই সময়ে বিদ্যালয়টির নামকরণ করা হয় দি করোনেশন হাই স্কুল, বল্লা। এর পরে এর নাম পরিবর্তন করে নতুন নামকরণ করা হয়, বল্লা করোনেশন হাই ইংলিশ স্কুল। এর পরে বিভিন্ন সময়ে একাধিকবার নাম পরিবর্তন হয়ে স্কুলটির বর্তমান নাম বল্লা করোনেশন উচ্চ বিদ্যালয় হিসেবে স্বীকৃত।
একাডেমিক কার্যক্রম
এই বিদ্যালয়ে দুই শিফটে শিক্ষাদান করা হয়। বিদ্যালয়ে প্রথম থেকে দশম শ্রেণি পর্যন্ত ক্লাস হয়ে থাকে। এই বিদ্যালয়টি ঢাকা শিক্ষা বোর্ড এর অধীনে এর কার্যক্রম পরিচালনা করে থাকে।
অবকাঠামো
বিদ্যালয়ের দুইটি একাডেমিক ভবন রয়েছে। মাঠের পশ্চিম প্রান্তে আছে মনোরম অডিটোরিয়াম, উত্তর প্রান্তে প্রধান শিক্ষক মহোদয়ের বাসভবন, পূর্বপ্রান্তে আছে কৃষিভবন ও অভিভাবকদের জন্য বিশ্রামাগার।
সুসান পুপার্টকে খুন
সুসান " সুজি " পুপার্ট (নভেম্বর ১২, ১৯৬০ - মে ২০, ১৯৯০) ছিলেন একজন নেটিভ-আমেরিকান মহিলা যিনি ১৯৯০ সালের মে মাসে নিখোঁজ হন। ছয় মাস পরে তার দেহ আবিষ্কৃত হয়। ২০০৭ সালে একজন ব্যক্তিকে তার মৃত্যুর জন্য জিজ্ঞাসাবাদের জন্য নিয়ে যাওয়া হলেও এই হত্যাকাণ্ড বর্তমানে অমীমাংসিত রয়েছে। উপরন্তু, অন্য দুজন লোক সন্দেহের মধ্যে রয়েছে।
মামলা
দুই সন্তানের জননী পুপার্টকে সর্বশেষ ১৯৯০ সালের ২০ শে মে উইসকনসিনের লাক ডু ফ্ল্যাম্বুতে ভোর ৪:০০ টায় একটি পার্টির শেষে দুই ব্যক্তির সাথে দেখা গিয়েছিল। একজন সাক্ষীর মতে, দৃশ্যত তাকে জোর করে একটি গাড়িতে চাপানো হচ্ছিল। ১৯৯০ সালের ২২ শে নভেম্বর তিনি নিখোঁজ হওয়ার ছয় মাস পর শিকারিরা চেকুয়ামেগন-নিকোলট জাতীয় বনে তার দেহাবশেষ আবিষ্কার করেন।
আদালতে সাক্ষ্য দেওয়ার পর, উভয় পুরুষ যাদের সাথে তাকে শেষবার অপহরণ করতে দেখা গিয়েছিল, তারা দাবি করে যে তারা মহিলাকে বাড়িতে নিয়ে যেতে যাচ্ছিল। কিন্তু এর পরিবর্তে তাকে একটি স্কুলের কাছে নামিয়ে দেয়। ১৯৯০ সালের ২২ শে নভেম্বর, কাটা গাছের নিচে তার পার্স এবং পরিচয় আবিষ্কৃত হয়। পরবর্তীতে তার আংশিক দেহাবশেষ পাওয়া যায়; আপাতদৃষ্টিতে তাকে যৌন নিপীড়ন করা হয়েছিল। ডাক্ট টেপ এবং প্লাস্টিকও পাওয়া গিয়েছিল, যা ইঙ্গিত করে যে তার হত্যাকারী বা হত্যাকারীরা মৃতদেহটি লুকানোর চেষ্টা করেছিল।
পরবর্তী ঘটনা
২০০৭ সালে সুসান পুপার্টের মৃত্যুতে জড়িত থাকার অভিযোগে এক ব্যক্তিকে আদালতে বেশ কয়েকটি শুনানি দেওয়া হয়, কিন্তু পরে সাক্ষীরা হাজির হতে অস্বীকার করার পর অভিযোগ খারিজ করা হয়, যদিও আরও বেশ কয়েকজন সাক্ষ্য দিয়েছেন বলে জানা গেছে। অন্যান্য ব্যক্তিদের সাথে, পার্টির পরে পুপার্টের সাথে শেষ দেখা দু'জন অন্যতম সন্দেহজনক ব্যক্তি হিসাবে বিবেচনা করা হয়। এই তিনজনের মধ্যে এই মামলা সম্পর্কে জেরা করা অব্যাহত ছিল, কিন্তু তারা কর্তৃপক্ষকে বিশেষ সহায়তা করতে পারেনি।
২০১৪ সালে, প্রযুক্তির অগ্রগতির পরে প্রমাণগুলির ডিএনএ পরীক্ষা করা হয়েছিল কিন্তু কোনও নতুন সূত্র বার হয়নি। যারা এই হত্যার জন্য দায়ী হতে পারে তাদের সম্পর্কে স্থানীয় এলাকায় সন্দেহ ছিল, কিন্তু তবুও মনে করা হয় যে বেশিরভাগ ব্যক্তি "ভয়ে" তাদের জানা ঘটনা প্রকাশ করছেনা।
হাইওয়ে ৪৭ বরাবর একটি বিলবোর্ড তৈরি করা হয়েছিল যেখানে এই মামলার বিস্তারিত বিবরণ দেওয়া হয়েছিল, যাতে এই মামলার কিছু সূত্র পাওয়া যায় সেই আশায়। তদন্তকারীরা জানিয়েছেন যে তারা ২০১৬ সালের শেষের দিকে এই মামলা সম্পর্কে কিছু তথ্য পেয়েছিলেন, যা মামলাটিকে কিছুটা সহায়তা করেছিল।
সাম্ভার
সাম্ভার (Sambhar) ভারতের রাজস্থান রাজ্যের জয়পুর জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৬৭ মিটার (১২০৪ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে সাম্ভার শহরের জনসংখ্যা হল ২২,২৯৩ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৪%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে সাম্ভার এর সাক্ষরতার হার বেশি।
এলার্ম ঘড়ি
থাম্ব|একটি এলার্ম-ঘড়ি। একটি অ্যালার্ম ঘড়ি (বা কখনো কখনো কেবল একটি অ্যালার্ম ) এমন একটি ঘড়ি যা নির্দিষ্ট সময়ে কোনও ব্যক্তি বা ব্যক্তি গোষ্ঠীকে সতর্ক করতে তৈরি করা হয়। এই ঘড়িগুলির প্রাথমিক কাজ হলো লোককে তাদের রাতের ঘুম বা সংক্ষিপ্ত কোন কাজে তাদের জাগ্রত করা ও সময়ের সাথে সতর্ক করা। এগুলি কখনো কখনো অন্যান্য অনুস্মারক হিসাবেও ব্যবহৃত হয়। এটিতে সর্বাধিক ব্যবহার করা শব্দ,  কম্পন ব্যবহার করা হয়। গভীর ঘুমে ঘুমিয়ে থাকা এমন কাউকে জাগানোর জন্য  কোন  ব্যক্তির পর্যাপ্ত ঘুম থাকলেও এটি  ক্লান্তির কারণ হতে পারে৷ শব্দ বন্ধ করতে, ঘড়ির উপর একটি বোতাম বা হ্যান্ডেল চাপ দিতে হয়। বেশিরভাগ ঘড়ি অ্যালার্মটি স্বয়ংক্রিয়ভাবে বন্ধ করে দেয় যদি পর্যাপ্ত পরিমাণে এলার্ম বেজে থাকে। একটি ক্লাসিক অ্যানালগ অ্যালার্ম ঘড়ির একটি অতিরিক্ত হাত বা ইনসেট ডায়াল রয়েছে যা অ্যালার্ম বাজবে এমন সময় নির্দিষ্ট করতে ব্যবহৃত হয়। অ্যালার্ম ঘড়িগুলি মোবাইল ফোন, ঘড়ি এবং কম্পিউটারগুলিতেও ব্যবহৃত হয়।
অনেক অ্যালার্ম ঘড়ির রেডিও রিসিভার থাকে যা নির্দিষ্ট সময়ে বাজানো শুরু করতে পারে এবং তা ঘড়ি রেডিও হিসাবে পরিচিত। কিছু অ্যালার্ম ঘড়িতে একাধিক অ্যালার্ম সেট করতে পারা যায়। একটি প্রগতিশীল অ্যালার্ম ঘড়িতে বিভিন্ন সময়ের জন্য বিভিন্ন অ্যালার্ম থাকতে পারে এবং ব্যবহারকারীর পছন্দের সংগীত অনুযায়ী এলার্ম সেট করতে পারে। বেশিরভাগ আধুনিক টেলিভিশন, কম্পিউটার, মোবাইল ফোন এবং ডিজিটাল ঘড়িতে অ্যালার্ম ঘড়ি ফাংশন রয়েছে যা নির্দিষ্ট সময়ে চালু হয় বা শব্দ করে।
ফিনীয় ফুটবল অ্যাসোসিয়েশন
ফিনীয় ফুটবল অ্যাসোসিয়েশন (Suomen Palloliitto, Finlands Bollförbund, Football Association of Finland; এছাড়াও সংক্ষেপে এসপিএল এবং এফএফএ নামে পরিচিত) হচ্ছে ফিনল্যান্ডের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০৭ সালের ১৯শে মে তারিখে প্রতিষ্ঠিত হয়েছে। এটি প্রতিষ্ঠার ১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৪৭ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর ফিনল্যান্ডের রাজধানী হেলসিঙ্কিতে অবস্থিত।
এই সংস্থাটি ফিনল্যান্ডের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে ভেইক্কাউসলিগা ,উক্কনেন এবং ফিনীয় কাপের মতো প্রতিযোগিতার সকল কার্যক্রম পরিচালনা করে। বর্তমানে ফিনীয় ফুটবল অ্যাসোসিয়েশনের সভাপতির দায়িত্ব পালন করছেন আরি লাহতি এবং সাধারণ সম্পাদকের দায়িত্ব পালন করছেন মার্কো কাসাগ্রান্দে।
পটভূমি
এসপিএলে এক হাজারেরও বেশি সদস্য ক্লাব এবং আনুমানিক ১১,০০,০০০ নিবন্ধিত খেলোয়াড় রয়েছে। ফিনিশ গ্যালাপ জরিপটি ইঙ্গিত দিয়েছে যে, প্রায় ৫,০০,০০০ ফিন্স ফুটবল খেলায় আগ্রহী। এসপিএল হচ্ছে ফিনল্যান্ডের বৃহত্তম অপেশাদার স্পোর্টস ফেডারেশন।
১৯৭২ সালে ফিনল্যান্ড বিতর্ক অ্যাসোসিয়েশন প্রতিষ্ঠা না হওয়া পর্যন্ত এই সমিতি ফিনল্যান্ডে বিতর্ক পরিচালনা কমিটিও ছিল। ১৯২৮ সালে, ফিনল্যান্ড আইস হকি চ্যাম্পিয়নশিপ প্রতিষ্ঠার আগে ১৯২৮ সালে এটি প্রথম ফিনল্যান্ড আইস হকি চ্যাম্পিয়নশিপের ব্যবস্থা করেছিল।
ত্রাবজোনস্পোর
ত্রাবজোনস্পোর প্রফেসিওনেল ফুটবল তাকিমি (Trabzonspor; এছাড়াও শুধুমাত্র ত্রাবজোনস্পোর নামে পরিচিত) হচ্ছে ত্রাবজোন ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯৬৭ সালের ২রা আগস্ট প্রতিষ্ঠিত হয়েছে। ত্রাবজোনস্পোর তাদের সকল হোম ম্যাচ ত্রাবজোনের মেডিকেল পার্ক স্তাদিউমুতে খেলে থাকে; যার ধারণক্ষমতা হচ্ছে ৪৩,২২৩। বর্তমানে এই ক্লাবের ম্যানেজারের দায়িত্ব পালন করছেন আব্দুল্লাহ আভচি এবং সভাপতির দায়িত্ব পালন করছেন আহমেত আয়াওয়লু। পর্তুগিজ রক্ষণভাগের খেলোয়াড় জোয়াও পেরেইরা এই ক্লাবের অধিনায়কের দায়িত্ব পালন করছেন।
ফিনীয় ফুটবল অ্যাসোসিয়েশন
প্রকাশনা
এই অ্যাসোসিয়েশনটি এখন অবরুদ্ধ মাসিক পত্রিকা ফুটারিসহ বেশ কয়েকটি ম্যাগাজিন প্রকাশ করে।
ত্রাবজোনস্পোর
ঘরোয়া ফুটবলে, ত্রাবজোনস্পোর এপর্যন্ত ২২টি শিরোপা জয়লাভ করেছে; যার মধ্যে ৬টি সুপার লিগ, ৮টি তুর্কি কাপ এবং ৮টি তুর্কি সুপার কাপ শিরোপা রয়েছে।
রেলপথ মন্ত্রণালয় (বাংলাদেশ)
রেলপথ মন্ত্রণালয় গণপ্রজাতন্ত্রী বাংলাদেশ সরকারের একটি স্বতন্ত্র মন্ত্রণালয়। এ মন্ত্রণালয়ের কাজ হচ্ছে রেলপথ ও রেলগাড়ির উন্নয়নে পরিকল্পনা গ্রহণ, অবকাঠামো নির্মাণ ও রক্ষনাবেক্ষন করা।
ইতিহাস
পূর্বে এ মন্ত্রণালয় যোগাযোগ মন্ত্রণালয়ের সড়ক পরিবহন বিভাগের অধীনে ছিল। ২৮ এপ্রিল ২০১১ সালে এক বিজ্ঞপ্তির মাধ্যমে সরকার যোগাযোগ মন্ত্রণালয়ের আওতায় রেলপথ বিভাগ সৃষ্টি করে। এবং মন্ত্রিপরিষদ বিভাগের ৪ ডিসেম্বর ২০১১ সালে এস আরও নং ৩৬১ আইন/২০১১ অনুযায়ী রেলপথ মন্ত্রণালয় গঠিত হয়।
ইউরোপের ভূগোল
right|250px|thumb|ইউরোপের ভূপ্রকৃতি ইউরোপকে ঐতিহ্যগতভাবে একটি মহাদেশ হিসেবে গণ্য করা হলেও এটি মূলত ইউরেশিয়া ভূ-খণ্ডের উত্তর-পশ্চিম উপদ্বীপীয় অংশ। ইউরেশিয়ার পূর্ব অংশটি এশিয়া মহাদেশ নামে পরিচিত। পূর্ব ও দক্ষিণ-পূর্বে উরাল পর্বতমালা, কাস্পিয়ান সাগর, এবং ককেশাস পর্বতমালা ইউরোপকে এশিয়া থেকে পৃথক করেছে। দক্ষিণে ভূমধ্যসাগর ইউরোপকে আফ্রিকা থেকে পৃথক করেছে।
আকৃতির দিক থেকে ইউরোপ অনেকগুলি পরস্পর সংযুক্ত উপদ্বীপের সমষ্টি। এদের মধ্যে বৃহত্তম দুইটি হল মূল ইউরোপীয় ভূখণ্ড এবং উত্তরের স্ক্যান্ডিনেভিয়া; বাল্টিক সাগর এদেরকে পৃথক করেছে। মূল ইউরোপীয় ভূখণ্ডের দক্ষিণ দিকে চারটি অপেক্ষাকৃত ক্ষুদ্র উপদ্বীপ ভূমধ্যসাগরের অভ্যন্তরে প্রসারিত হয়েছ; এগুলি আইবেরীয় উপদ্বীপ, ইতালি উপদ্বীপ, আনাতোলিয়া, এবং বলকান উপদ্বীপ নামে পরিচিত। পূর্বদিকে ইউরোপ উত্তর-দক্ষিণ বরাবর বিস্তার লাভ করে উরাল পর্বতমালায় গিয়ে শেষ হয়েছে।
ইউরোপে স্বল্প আয়তনের এলাকাতেও ব্যাপক ভূবৈচিত্র‌্য পরিলক্ষিত হয়। দক্ষিণের অঞ্চলগুলি পর্বতময়। এখানে আল্পস, পিরেনেসএবং কার্পেথীয় পর্বতমালা অবস্থিত। এগুলি উত্তরে ধীরে ধীরে অণুচ্চ পাহাড় ও টিলায় রূপান্তরিত হয়ে শেষ পর্যন্ত প্রশস্ত উত্তর ইউরোপীয় সমভূমিতে পর্যবসিত হয়েছে। ইউরোপের উত্তর-পশ্চিমে বৃত্তাকারে কিছু পার্বত্য অঞ্চল দেখতে পাওয়া যায়। এগুলি ব্রিটিশ দ্বীপপুঞ্জের পশ্চিম অংশ থেকে শুরু হয়ে বৃত্তাকারে নরওয়ের ফিয়র্ড-কর্তিত পর্বতশ্রেণীতে গিয়ে শেষ হয়েছে।
Европа
মর্দান
মর্দান (পশতু, ; উর্দু ; পশতু: ) পাকিস্তানের খাইবার পাখতুনখোয়া প্রদেশের মর্দান জেলার একটি শহর। পেশোয়ার উপত্যকায় অবস্থিত মর্দানের নিকটতম পেশোয়ারের শহরের পরে খাইবার পাখতুনখোয়া প্রদেশের দ্বিতীয় বৃহত্তম শহর এটি।
ইতিহাস
মর্দান প্রত্নতাত্ত্বিক নিদর্শণ সমৃদ্ধ একটি অঞ্চলে অবস্থিত।
ভাবকী ইউনিয়ন
ভাবকী ইউনিয়ন বাংলাদেশের রংপুর বিভাগের দিনাজপুর জেলার খানসামা উপজেলার অন্তর্গত একটি ইউনিয়ন পরিষদ। এটি ৭৩.০৬ কিমি২ (২৮.২১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩০,২৮৮ জন। ইউনিয়নটিতে মোট গ্রামের সংখ্যা ১৯টি ও মৌজার সংখ্যা ৫টি।
ওয়ান মোর চান্স (গান)
ওয়ান মোর চান্স আমেরিকান সঙ্গীতশিল্পী ম্যাডোনা-এর অ্যালবাম সামথিং টু রিমেম্বার-এর একটি গান। এই গানটি ১৯৯৬ সালের ৭ মার্চ অ্যালবামের দ্বিতীয় গান হিসেবে অস্ট্রেলিয়া এবং জাপানে এবং তৃতীয় গান হিসেবে  ইউরোপীয় দেশগুলোতে মুক্তি পায়। মুক্তি পাওয়ার পরে সঙ্গীত সমালোচকদের দ্বারা গানটি ব্যাপক প্রশংসিত হয়।
রচনা ও ইতিহাস
ওয়ান মোর চান্স ম্যাডোনা এবং ডেভিড ফোস্টারের যৌথভাবে তৈরি করা শুরুর গানগুলোর মধ্যে একটি। ম্যাডোনা এবং ডেভিড ফোস্টার গানটি তৈরি করেন ১৯৯৫ সালের সেপ্টেম্বর মাসে যখন তারা সামথিং টু রিমেম্বার অ্যালবামের জন্য কাজ করছিলেন।
ঐন্দ্রিতা রায়
প্রারম্ভিক জীবন
ঐন্দ্রিতা রায় ১৯৮৫ সালের ১৬ই এপ্রিল তারিখে ভারতের রাজস্থানের উদয়পুরে র একটি বাঙালি পরিবারে কনিষ্ঠ কন্যা হিসেবে জন্মগ্রহণ করেছেন। তিনি রাজস্থানের উদয়পুর থেকে মহারাষ্ট্রের মুম্বইয়ে চলে এসেছিলেনন এবং সেখানেই তাঁর শৈশব অতিবাহিত করেছিলেন। তাঁর বাবা, এ. কে. রায়, ভারতীয় বিমান বাহিনীতে একজন কৃত্রিম দন্তচিকিৎসক হিসেবে কাজ করেছেন। তাঁর বাবার চাকরি সূত্রে পরিবারসহ তাঁকে বিভিন্ন স্থানে ঘুরতে হয়েছিল এবং অবশেষে তাঁরা বেঙ্গালুরুতে স্থায়ীভাবে বসবাস শুরু করেছিলেন।
রায় বেঙ্গালুরুর বল্ডউইন বালিকা উচ্চ বিদ্যালয় থেকে পড়াশোনা করেছিলেন। পরে, তিনি দন্ত্যচিকিৎসায় স্নাতক ডিগ্রি অর্জনের জন্য বেঙ্গালুরুর বি. আর. আম্বেদকর ডেন্টাল কলেজে যোগ দেন। উক্ত কলেজে অধ্যয়নকালে, তিনি পার্শ্ব সময়ের মডেল হিসেবে কাজ করে টেলিভিশন বিজ্ঞাপনে উপস্থিত ছিলেন, যা তাঁকে চলচ্চিত্র জগতে প্রবেশের পথ সুগম করে দিয়েছিল। তিনি কন্নড় চলচ্চিত্র জগতে কাজ করা শুরু করেছিলেন এবং একই সাথে একবার শৌখিন / স্বল্প দৈর্ঘ্যের চলচ্চিত্রে অভিনয় করেছেন।
পেশা
ঐন্দ্রিতা রায় ফ্যাশন কোরিওগ্রাফার এম. এস. শ্রীধরের অধীনে শিক্ষা গ্রহণ করেছিলেন। তিনি ২০০৬ সালের কন্নড় চলচ্চিত্র জ্যাকপট-এর একটি গানেও অভিনয় করেছিলেন, এতে তাঁর সাথে হর্ষ এবং ধ্যান অভিনয় করেছিলেন। অতঃপর ২০০৮ সালে ঐন্দ্রিতা মেরাভানিঙ্গে নামক একটি চলচ্চিত্রে অভিনয়ের মাধ্যমে চলচ্চিত্র জগতে পদার্পণ করেছিলেন; উক্ত চলচ্চিত্রে তিনি নন্দিনী নামক চরিত্রে অভিনয় করেছিলেন, যে উক্ত চলচ্চিত্রের কেন্দ্রীয় চরিত্রে অভিনয় করা প্রোজ্জল দেবরাজের প্রেমিকা ছিল। এই চলচ্চিত্রটি বক্স অফিসে একটি মাঝারি ধরনের সাফল্য অর্জন করেছিল, কিন্তু রেডিফ ডট কম তাঁর অভিনয় এবং তাঁর নাচের দক্ষতার প্রশংসা করেছিল। পরবর্তীতে, একই বছরে, তিনি মস্ত মজা মাডি-এ একটি বিশেষ চরিত্রের অভিনয়ে উপস্থিত হয়েছিলেন।
২০০৯ সালে ঐন্দ্রিতা অভিষিক্ত চিরঞ্জীবী সরজার সাথে বায়ুপুত্র নামে একটি অ্যাকশন চলচ্চিত্রে অভিনয় করেছিলেন। এরপরে প্রশান্ত রাজ দ্বারা পরিচালিত লাভ গুরু নামে একটি সফল চলচ্চিত্রে একটি বিশেষ চরিত্রে অভিনয় করেছেন।
ইসলামিক ফাউন্ডেশন টরন্টো
টরন্টোর ইসলামিক ফাউন্ডেশন কানাডার বৃহত্তম এবং প্রাচীনতম ইসলামী সম্প্রদায় কেন্দ্রগুলির মধ্যে একটি। এটি পূর্বের স্কার্বোরো শহরের মার্কহাম রোড এবং নুগেট অ্যাভিনিউয়ের চৌরাস্তার দক্ষিণ-পশ্চিম কোণে অবস্থিত। এটি বিশাল টরন্টো অঞ্চলের অন্যতম বহুল স্বীকৃত মসজিদ এবং এটি বহু আন্তর্জাতিক খ্যাতিমান বক্তা এবং অতিথিদের অতিথিয়তায় যুক্ত ছিল। ফাউন্ডেশনের বর্তমান ইমাম ও মসজিদের ধর্ম বিষয়ক পরিচালক হলেন ইউসুফ বাদাত।
ইতিহাস
টরন্টোর ইসলামিক ফাউন্ডেশনটি ১৯৬৯ সালে প্রতিষ্ঠিত হয়েছে, উক্ত সময়ে একটি পুরানো বিল্ডিং রোডস অ্যাভিনিউতে ক্রয় করা হয়েছিল এবং মসজিদে রূপান্তরিত হয়েছিল।
এলাকা, বর্তমানে যেখানে ইসলামিক ফাউন্ডেশন অবস্থান করছে, এটি ১৯৮৪ সালে ক্রয় করা হয়েছিল। তখন একটি প্রাথমিক বিদ্যালয়ও ফাউন্ডেশনের মূল অংশ হিসাবে ধরা হয়েছিল। সাদা পাথর দিয়ে তৈরি ফাউন্ডেশনটির বর্তমান জমকালো তিনতলা ভবনটি ১৯৯২ সালে প্রায় ৬ মিলিয়ন ডলার ব্যয়ে সম্পন্ন হয়েছিল, যার প্রায় সবই স্থানীয় মুসলিম সম্প্রদায় মাধ্যমে যোগাড় হয়েছিল। একটি লম্বা আকাশচুম্বী মিনার কানাডায় মুসলিম উপস্থিতির প্রতীক হিসাবে দাঁড়িয়ে আছে, যার গম্বুজ তামা দ্বারা আবদ্ধ। বিল্ডিং এলাকাটি  প্রশস্ত, যার মধ্যে পুরুষ ও মহিলাদের জন্য প্রার্থনা হল, ১২টি শ্রেণিকক্ষ, একটি ক্যাফেটেরিয়া এবং রান্নাঘর, একটি ব্যায়ামাগার, একটি গ্রন্থাগার, একটি সমাধিস্থল, একটি লিফট এবং ২০০-এরও বেশি পার্কিং স্থান রয়েছে।
আগস্ট ২০১৭ তে, ইসলামিক ফাউন্ডেশনটি হঠাৎ করে বিদ্যালয়ের উচ্চ বিদ্যালয়ের অংশটি বন্ধ করে দিয়েছিল, যার ফলে সেপ্টেম্বর মাসে স্কুলের বছর শুরুর আগেই ১৬০ জনের বেশি শিক্ষার্থী একটি নতুন স্কুল খুঁজে পাওয়ার ঝামেলায় পড়ে গিয়েছিল। শত শত পিতা-মাতা এবং শিশুদের জন্য এটি ছিল এক বিপর্যয়কর সংবাদ, যার মধ্যে অনেকেই স্কুলটিতে হাজার হাজার ডলার এবং অনেক স্বেচ্ছাসেবায় সময় ব্যয় করেছিল। ২০১৭ সালের নভেম্বর মাস পর্যন্ত, প্রাথমিক ও মাধ্যমিক বিদ্যালয়ের অংশগুলি তখনও খোলা ছিল, যদিও ভর্তি প্রক্রিয়া উল্লেখযোগ্যভাবে হ্রাস পেয়েছে।
২০২০ সালের ১৬ই মার্চ তারিখে অন্টারিওতে করোনাভাইরাস মহামারীর কারণে সমস্ত সুবিধা অনির্দিষ্টকালের জন্য বন্ধ ঘোষণা করা হয়েছিল। অন্টারিওর প্রধান মেডিকেল স্বাস্থ্য অফিসার মসজিদ বন্ধ করার সুপারিশের বরাত দিয়ে ফাউন্ডেশন ঘোষণা করেছিল যে "পরবর্তী বিজ্ঞপ্তি না হওয়া পর্যন্ত কোন জামায়েত অনুষ্ঠিত হবে না"।
কার্যক্রম এবং সংস্থা
থাম্ব|321x321পিক্সেল| মসজিদের পাশের দৃশ্য ইসলামিক কমিউনিটি সেন্টারটি সর্বজনীন যাতায়াতের মাধ্যমে প্রবেশযোগ্য এবং প্রতিদিন পাঁচ ওয়াক্ত নামাজের জন্য উন্মুক্ত। জুমার জামাতের নামাজে প্রায় ২ হাজার মুসল্লি উপস্থিত থাকেন। ফুলটাইম স্কুলে জুনিয়র কিন্ডারগার্টেন থেকে অষ্টম শ্রেণি পর্যন্ত ৩০০-এর বেশি শিক্ষার্থী সহ বেশ কিছু যোগ্য কর্মী রয়েছে। সন্ধ্যা ও সাপ্তাহিক ইসলামিক ক্লাসে চার শতাধিক শিক্ষার্থী অংশ নেয়।
এটক
এটক সিটি (পাঞ্জাবী, উর্দু: اٹک), পূর্বে ১৯৭৮ সাল পর্যন্ত ক্যাম্পবেলপুর নামে পরিচিত, পাকিস্তানের রাজধানী ইসলামাবাদে র নিকটে পাঞ্জাব প্রদেশের উত্তর অংশে অবস্থিত একটি শহর। এটি এটক জেলা এবং এটক তহশীলেরফ সদর দপ্তর। প্রাচীন শহর এটক খুরদের কয়েক মাইল দক্ষিণ-পূর্ব দিকে ১৯০৮ সালে, এটক প্রতিষ্ঠিত হয়েছিল, যা ১৬শ শতাব্দীতে মুঘল সম্রাট আকবর দ্বারা প্রতিষ্ঠিত হয়েছিল এবং কলিন ক্যাম্পবেল প্রথম ব্যারন ক্লাইডের সম্মানে প্রাথমিকভাবে এর নামকরণ করা হয়েছিল।
নামকরণ
১৯০৮ সালে কলিন ক্যাম্পবেল প্রথম ব্যারন ক্লাইডের সম্মানে নগরটি প্রাথমিকভাবে ক্যাম্পবেলপুর নামে পরিচিত ছিল। নামটি ১৯৭৮ সালে এটকে পরিবর্তন করা হয়, যার আক্ষরিক অর্থ "পাহাড়ের পদতল"
ভূগোল
এটক শহরটি পেশোয়ার থেকে ১০০ কিলোমিটার (৬২ মাইল), পাকিস্তান বিমান কমপ্লেক্সের কামরা থেকে ১০ কিলোমিটার (৬ মাইল) এবং রাওয়ালপিন্ডি থেকে ৮০ কিলোমিটার (৫০ মাইল) দূরে সিন্ধু নদীর পাশে হারো নদীর কাছে অবস্থিত।
ইতিহাস
এটক ঐতিহাসিকভাবে একটি উল্লেখযোগ্য অঞ্চলে অবস্থিত। গান্ধারা সোয়াত উপত্যকা এবং পাকিস্তানের পটুহর প্লেটু অঞ্চলের পাশাপাশি উত্তর-পূর্ব আফগানিস্তানের জালালাবাদ জেলার একটি প্রাচীন রাজ্য ছিল। এটি সিন্ধু নদীর মধ্যবর্তী স্থানে অবস্থিত, তারশিশীল ও পেশাবর ছিল এই অঞ্চলের প্রধান দুটি শহর। স্থানটি রাজনৈতিক ও বাণিজ্যিক উভয় কারণেই গুরুত্বপূর্ণ, কারণ সিন্ধু এখানে আফগানিস্তানের খাইবার পাসের মাধ্যমে সামরিক ও বাণিজ্য রুট অতিক্রম করে। মহান আলেকজান্ডার, তৈমুর লং ও নাদের শাহ ভারতবর্ষে নিজ নিজ আক্রমণের মাধ্যমে এই স্থান বা সিন্ধুকে অতিক্রম করেছিলেন।
সম্রাট আকবরের মন্ত্রী খাজা শামসুদ্দীন খাউফির তত্ত্বাবধানে ১৫৮৩ সালে এটক দুর্গটি সম্পূর্ণ হয়। ভারতীয় মারাঠা সাম্রাজ্য এবং দুরারাণী সাম্রাজ্যের মধ্যে ২৮ এপ্রিল ১৭৫৮ সালে এটক খুরদে এটক যুদ্ধ অনুষ্ঠিত হয়েছে। রাঘুনাথ্রো বলাল পেশো ও মহারাজা তুকোজিরাও হোলকার বাহাদুরের অধীনে মারাঠা যুদ্ধে জয়ী হয় এবং এটককে নিজেদের দখল নিয়ে নেয়। ৮ মে ১৭৫৮ খ্রিষ্টাব্দে পেশাওয়ার যুদ্ধে মারাঠারা দুররাণী বাহিনীকে পরাজিত করে পেশোয়ার শহর দখল করে নেয়। মারাঠা এখন আফগানিস্তান সীমান্তে পৌঁছেছে। কিন্তু এই বিজয়টি স্বল্পকালীন ছিল এবং এরপর পাঞ্জাবের নবাব এটক শহরটিকে দখল করে নেয়, এই পরাজয়ের ফলে আহমদ শাহ দুররাণী হতাশ হয়ে পড়ে এবং আবার নওয়াবের সাথে চুক্তির অধীনে এটি দখল করে নেয়। এর মতে, এটক আফগান ও নবাব দুই অংশে বিভক্ত হয়ে পড়ে। মুগল সাম্রাজ্য পতনের পর, শিখ এটক আক্রমণ করে জেলা দখল করে নেয়। শিখরা ধর্মীয় স্বাধীনতা প্রতিষ্ঠা করে এবং স্থানীয় মুসলমানদের সম্মান প্রদর্শন করে। মহারাজা রঞ্জিত সিং-এর (১৭৮০-১৮৩৯) অধীনে শিখ রাজত্ব (১৭০১-১৮৪৯) ১৮১৩ সালে পাঞ্জাবের আফগান রাজ্যের নবাব থেকে এটকের দুর্গ দখল করে নেয়।
প্রতিষ্ঠা
১৯০৮ সালে, ব্রিটিশ কমান্ডার-ইন-চীফ স্যার কলিন ক্যাম্পবেল দ্বারা শহরটির ভিত্তি স্থাপন করা হয়েছিল, এর জন্যই এই শহরটি নাম ক্যাম্পবেলপুর করা হয়েছিল। প্রাচীন শহরটি ১৬শ শতাব্দীর মাঝামাঝি এটক দুর্গের কাছে স্থাপিত হয়েছিল, যা মধ্য এশিয়া ও দক্ষিণ এশিয়ায় প্রধান রুটগুলো সুরক্ষিত করেছিল। ১৯১৫ সালে খুরে এটকের প্রথম তেলের খনি খনন করা হয় এবং এটক তেল কোম্পানি নামে প্রতিষ্ঠিত হয়।
আধুনিক
১৯৪৭ সালে পাকিস্তান স্বাধীন হওয়ার পর, সংখ্যালঘু হিন্দু ও শিখরা ভারতে চলে আসে, অথচ তখনও ভারতের কিছু শরণার্থী এটকে বসবাস করে। পাকিস্তান সরকার ১৯৭৮ সালে ক্যাম্পবেলপুরকে এটক হিসাবে পুনরায় নামকরণ করে। এই শহর ও তার পার্শ্ববর্তী এলাকা পাকিস্তানি সেনাবাহিনীর সৈন্যদের কাছে তাদের উচ্চ প্রতিনিধিত্বের জন্য পরিচিত।
কিরীটমুকুট
কিরীটমুকুট (किरीटमुकुट, ) হল একটি মুকুট যা সাধারণত হিন্দু প্রতীকীবাদে বিষ্ণুকে আরোপ করা হয়।
রাম-এর মতো বিষ্ণুর অবতারদেরও এটির সহিত চিহ্নিত করা হয়েছে। বিষ্ণুকে তার প্রথম দিকের কিছু মূর্তিতে কিরীটমুকুটের সাথে চিত্রিত করা হয়েছে, যা মথুরা অঞ্চল থেকে চিহ্নিত করা হয়েছে।
বিবরণ
কিরীটমুকুটকে 'সকল মুকুটের মধ্যে সর্বোচ্চ' হিসাবে উল্লেখ করা হয়,  এটি শোভাময় শীর্ষের সাথে শেষ হওয়া শঙ্কুযুক্ত টুপির মতো, এর কেন্দ্রে সূক্ষ্ম গিঁট বিশিষ্ট। এটি সামনের দিকে বা এর সমস্ত দিকে রত্নখচিত চক্র বহন করে, পাশাপাশি এটির উপরে এবং নীচের চারপাশে রত্নখচিত ব্যান্ড রয়েছে। টি এ গোপীনাথ রাও-এর মতে, দেবতাদের মধ্যে মুকুটটি একচেটিয়াভাবে বিষ্ণুর জন্য আরোপিত বলে বলা হয়, যখন মানুষের মধ্যে, যারা সম্রাট বা উচ্চতর গভর্নরদের ভূমিকায় অধিষ্ঠিত তাদের এটি করার অনুমতি দেওয়া হয়।
সূর্য দেবতা সূর্যকেও কিরীটমুকুটের সাথে তার মূর্তিচিত্রে উপস্থাপন করা হয়েছে।
কিরীটমুকুট পরা বিষ্ণুর মূর্তি থাইল্যান্ডে পাওয়া গেছে।
চেতন চৌহান
চেতেন্দ্র প্রতাপ সিং চৌহান (ચેતન ચૌહાણ; জন্ম: ২১ জুলাই, ১৯৪৭ - মৃত্যু: ১৬ আগস্ট,২০২০) তৎকালীন ব্রিটিশ ভারতের মিরাটে জন্মগ্রহণকারী ভারতীয় আন্তর্জাতিক ক্রিকেটার ও প্রশাসক ছিলেন।  ভারত ক্রিকেট দলের অন্যতম সদস্য ছিলেন তিনি। ১৯৬৯ থেকে ১৯৮১ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ভারতীয় ক্রিকেটে মহারাষ্ট্র ও দিল্লি দলের প্রতিনিধিত্ব করেছেন। দলে তিনি মূলতঃ উদ্বোধনী ব্যাটসম্যান হিসেবে খেলতেন। এছাড়াও, ডানহাতে অফ স্পিন বোলিংয়ে পারদর্শিতা দেখিয়েছেন চেতন চৌহান।
শৈশবকাল
উত্তরপ্রদেশে জন্মগ্রহণ করলেও পরবর্তীতে ১৯৬০ সালে মহারাষ্ট্রের পুনেতে চলে যান। সামরিক কর্মকর্তা পিতার কর্মস্থল স্থানান্তরণের ফলেই তা ঘটেছিল। পুনের ওয়াদিয়া কলেজ থেকে স্নাতক ডিগ্রিধারী হন। সেখানে থাকাবস্থায় মহারাষ্ট্রের খেলোয়াড় কমল ভাণ্ডার করের কাছ থেকে প্রশিক্ষণ গ্রহণ করেন।
১৯৬৬-৬৭ মৌসুমে রোহিতন বাড়িয়া ট্রফিতে পুনে বিশ্ববিদ্যালয়ের প্রতিনিধিত্ব করেছিলেন। একই মৌসুমে আন্তঃঅঞ্চলভিত্তিক বিজ্জি ট্রফিতে পশ্চিম অঞ্চলের পক্ষে খেলার জন্যে মনোনীত হন। উত্তর অঞ্চলের বিপক্ষে ১০৩ এবং চূড়ান্ত খেলায় দক্ষিণ অঞ্চলের বিপক্ষে ৮৮ ও ৬৩ রান তুলেন তিনি। তন্মধ্যে, দ্বিতীয় ইনিংসে সুনীল গাভাস্কারের সাথে ব্যাটিং উদ্বোধনে নেমেছিলেন তিনি।
প্রথম-শ্রেণীর ক্রিকেট
১৯৬৭-৬৮ মৌসুম থেকে ১৯৮৪-৮৫ মৌসুম পর্যন্ত চেতন চৌহানের প্রথম-শ্রেণীর খেলোয়াড়ী জীবন চলমান ছিল। মহারাষ্ট্র ও দিল্লি দলের সদস্যরূপে রঞ্জি ট্রফিতে অংশ নিয়েছিলেন তিনি।
১৯৬৭ সালে বিজ্জি ট্রফিতে সফলতা লাভের স্বীকৃতিস্বরূপ রঞ্জি ট্রফিতে মহারাষ্ট্রের পক্ষে খেলার সুযোগ পান। পরের বছর চৌহান তার প্রথম শতরানের ইনিংস খেলেন। বোম্বের বিপক্ষে প্রথমে নেমে সবশেষে আউট হন। বৃষ্টিবিঘ্নিত ঐ খেলায় দলের প্রথম ছয় উইকেট মাত্র ৫২ রানে খোয়ায়। দিলীপ ট্রফির চূড়ান্ত খেলায় দক্ষিণ অঞ্চলের বিপক্ষে দূর্দান্ত ১০৩ রান তুলেন। এ পর্যায়ে পাঁচজন টেস্ট বোলারকে মোকাবেলা করেন। ফলশ্রুতিতে, ১৯৬৯-৭০ মৌসুমে ভারতের পক্ষে খেলার জন্যে দল নির্বাচকমণ্ডলী অন্তর্ভুক্ত করে।
১৯৭২-৭৩ মৌসুমে মহারাষ্ট্রের পক্ষে রঞ্জি প্রতিযোগিতায় ৮৭৩ রান তুলেন। এ সংগ্রহটি মৌসুমের দ্বিতীয় সর্বোচ্চ সংগ্রহ ছিল। তন্মধ্যে, গুজরাত ও বিদর্ভের বিপক্ষে উপর্যুপরি খেলায় দ্বি-শতক করেছিলেন। শেষের খেলাটিতে মধু গুপ্তের সাথে উদ্বোধনী জুটিতে ৪০৫ রান তুলেছিলেন।
১৯৭৫ সালে দিল্লি ও উত্তর অঞ্চলের পক্ষে খেলেন। অনানুষ্ঠানিকভাবে শ্রীলঙ্কার বিপক্ষে খেললেও ব্যর্থ হন। ১৯৭৬-৭৭ মৌসুমে ভাঙ্গা চোয়াল নিয়ে হরিয়ানার বিপক্ষে ১৫৮, পাঞ্জাবের বিপক্ষে ২০০, কর্ণাটকের বিপক্ষে ১৪৭ ও মধ্য অঞ্চলের বিপক্ষে ১৫০ রান তুলেন। পরবর্তীতে মৌসুমের শুরুতে দিলীপ ট্রফিতে আরও একটি শতরানের ইনিংস খেললে আবারও অস্ট্রেলিয়া সফরে যাবার জন্যে তাকে মনোনীত করা হয়। ১৯৮৫ সালে রঞ্জি ট্রফির চূড়ান্ত খেলায় বোম্বের মুখোমুখি হন। এ পর্যায়ে ভাঙ্গা আঙ্গুলে নিয়ে ৯৮ ও ৫৪ রানের ইনিংস খেলেন।
আন্তর্জাতিক ক্রিকেট
সমগ্র খেলোয়াড়ী জীবনে ৪০ টেস্টে অংশগ্রহণ করেছিলেন চেতন চৌহান। ২৫ সেপ্টেম্বর, ১৯৬৯ তারিখে মুম্বইয়ে নিউজিল্যান্ডের বিপক্ষে টেস্ট ক্রিকেটে অংশগ্রহণ করেছিলেন তিনি। ১৩ এপ্রিল, ১৯৮১ তারিখে অকল্যান্ডে একই দলের বিপক্ষে সর্বশেষ টেস্টে অংশ নেন।
পার্থে স্বাগতিক অস্ট্রেলিয়ার বিপক্ষে সিরিজের দ্বিতীয় টেস্ট খেলার জন্যে মনোনীত হন। প্রথমে ইনিংসে ৮৮ রান তুলেন। এরপর থেকে পুরো খেলোয়াড়ী জীবনে একটি টেস্ট বাদে সবকটিতেই তার নিয়মিত অংশগ্রহণ ছিল। প্রত্যেকবারই সুনীল গাভাস্কার তার উদ্বোধনী সহচর হিসেবে খেলতে নামতেন। লাহোরের গাদ্দাফি স্টেডিয়ামে স্বাগতিক পাকিস্তানের বিপক্ষে এ জুটি ১৯২ এবং বোম্বের ওয়াংখেড়ে স্টেডিয়ামে সফরকারী ওয়েস্ট ইন্ডিজের বিপক্ষে ১১৭ ও ১৫৩ রান তুলেছিলেন। বোম্বে টেস্টে গাভাস্কারের সাথে একত্রে ব্যাটিংয়ে নামেন। তবে, ইনিংসের শুরুতে রিটায়ার হার্ট হন ও তৃতীয় উইকেট পতনের পর পুনরায় মাঠে নামেন।
১৯৭৯ সালে ইংল্যান্ড গমন করেন। ওভাল টেস্টের দ্বিতীয় ইনিংসে গাভাস্কার-চৌহান ২১৩ রানের জুটি গড়েন। এরফলে ১৯৩৬ সালে স্বাগতিক ইংরেজ দলের বিপক্ষে বিজয় মার্চেন্ট ও মুশতাক আলীর ওল্ড ট্রাফোর্ডে গড়া ২০৩ রানের দীর্ঘদিনের রেকর্ড ভেঙ্গে যায়। তবে, ৪৩৮ রানের জয়ের লক্ষ্যমাত্রা তাড়া করে মাত্র ৯ রানের ব্যবধানে পরাজয়বরণ করে ভারতীয় দল।
অস্ট্রেলিয়া গমন, ১৯৮০-৮১
১৯৮০-৮১ মৌসুমে তিন টেস্টের সিরিজে খেলার উদ্দেশ্যে অস্ট্রেলিয়া গমন করেন। সিরিজে গাভাস্কারের সংগৃহীত ১১৮ রানের বিপরীতে তার সংগ্রহ ছিল ২৪৯ রান। তন্মধ্যে, অ্যাডিলেড ওভালে মাত্র তিন রানের জন্যে শতক লাভ করা থেকে বঞ্চিত হয়েছিলেন তিনি। মেলবোর্নে পরের টেস্টে তিনি ৮৫ রান করেন ও গাভাস্কারের সাথে ১৬৫ রান করাবস্থায় ডেনিস লিলির বলে এলবিডব্লিউতে ভারতীয় অধিনায়ক গাভাস্কার বিদেয় নিলে মনঃক্ষুণ্ণ চিত্তে মাঠ ত্যাগ করার আদেশ দেন। উদ্ভূত পরিস্থিতি সামাল দিতে ভারতীয় ম্যানেজার উইং কমান্ডার শহীদ দুরাণী চৌহানকে মাঠে ফিরিয়ে আনেন।
এ সফর শেষে নিউজিল্যান্ডে যান। সেখানে দ্বিতীয় টেস্টে ৭৮ এবং তৃতীয় টেস্টে ৩৬ ও ৭ রান তুলেন। অস্ট্রেলিয়া সফর শেষে দল থেকে বাদ পড়েন চেতন চৌহান। এরপর আর তাকে টেস্ট আঙ্গিনায় খেলতে দেখা যায়নি।
খেলার ধরন
ভারতীয় ক্রিকেটের ইতিহাসের অন্যতম সেরা সাহসী উদ্বোধনী ব্যাটসম্যানের ভূমিকায় অবতীর্ণ হয়েছিলেন চেতন চৌহান। ১৯৭০-এর দশক থেকে শুরু করে ১৯৮০-এর দশকের প্রথমার্ধ্ব পর্যন্ত অধিকাংশ টেস্টে অংশ নিয়েছিলেন চেতন চৌহান। এ সময়ে নিয়মিতভাবে ব্যাটিং কিংবদন্তি সুনীল গাভাস্কারের সাথে ব্যাটিং উদ্বোধনে নামতেন।
কৌশলগত সীমাবদ্ধতা তার ব্যাটিংয়ে লক্ষ্য করা যায় ও স্বাভাবিকভাবে স্ট্রোকপ্লে খেলতেন না। খেলায় তিনি বেশ ধৈর্যশীলতার স্বাক্ষর রেখেছিলেন। ঘরোয়া ক্রিকেটে প্রচুর রান তুলেছেন। গাভাস্কারের সাথে ৫৯বার উদ্বোধনী জুটি গড়ে ৩০২২ রান যুক্ত করেছিলেন। দশবার শতাধিক রানের জুটি গড়েন। ষোলোবার অর্ধ-শতকের ইনিংস খেললেও কোনটিকেই তিন অঙ্কে রূপান্তর করতে পারেননি।